જીવનમાં સક્રિયતા એટલા માટે ૫ણ જરૂરી છે કે ઈશ્વરે આ૫ણને કંઈક કામ કરવા રહેવા માટે ક્રિયાશક્તિ આપેલી છે. આથી જો આ૫ણે અકર્મણ્ય રહીએ અને ઈશ્વરના વિધાનથી વિપરીત ચાલીએ તો આ શક્તિ આ૫ણી પાસેથી પાછી ખેંચી લેવામાં આવે છે. ઈન્દ્રિયો પોતાની ક્રિયાશક્તિને ગુમાવી બેસે છે. આવી વ્યકિત જીવનમાં બીજાઓને આધીન રહેવા સિવાય બીજું કંઈ કરી શકતી નથી. પવિત્ર વિચારોથી મન પર સંસ્કારોનું આરોપણ અને શુદ્ધિકરણ થાય છે અને તેમાં ઊર્ધ્વગામી બનવાની રુચિ પુન: ઉત્પન્ન થાય છે. મન મનુષ્યના મનોરથોને પૂરા કરનારો સેવક છે. મનુષ્ય જેવી ઈચ્છા કરે છે તે પ્રમાણે મન તરત જ કરવા લાગે છે અને તે પ્રકારની પરિસ્થિતિનું સર્જન કરવા લાગે છે. મન આપણો સૌથી વિશ્વાસુ મિત્ર અને હિતકારી બંધુ છે.એ સાચું છે કે ખરાબ વિચારોનો ત્યાગ કરવો શ્રમસાધ્ય અવશ્ય છે, પરંતુ અસાધ્ય નથી. વિકૃતિઓના પ્રમાણમાં જ સદ્‌પ્રયાસો કરવાની આવશ્યકતા છે. લાંબા સમયથી પાળેલી વિકૃતિઓ જેટલી જૂની હશે તેટલા જ ત્વરિત અને દૃઢ અભ્યાસની આવશ્યકતા પડશે. અભ્યાસમાં લાગ્યા રહો. એક-બે વર્ષ જ નહીં, જીવનની અંતિમ ક્ષણ સુધી લાગ્યા રહો. વિકૃતિઓ સામે હાર માનીને બેસી રહેતી વ્યક્તિ જીવનમાં કોઈ પ્રકારની સફળતા મેળવી શકતી નથી.